section_heading: Prapovijest
paragraph_text: Područje Ostroga bilo je naseljeno već u prapovijesno doba. To potvrđuju arheološki nalazi (gradine i utvrde). U željezno doba od 9. do 5. stoljeća zajednica na području kasnijeg Ostroga bila je jedan od centara kaštelanskog područja. Iz rimskog doba ostale su rimske zidine na položaju zvanome Polatišće. Upravo u njihovoj blizini razvilo se srednjovjekovno naselje.